पाएं अपने शहर की ताज़ा ख़बरें और फ्री ई-पेपरडाउनलोड करें
एक तरफ लोग कोरोना महामारी से मर रहे हैं, दूसरी तरफ शराब माफिया धंधा बढ़ाने में लगे हैं। रविवार-सोमवार रात 12:30 बजे सिविल लाइन थाना पुलिस ने आरटीओ बैरियर पर लाल रंग की कार को पकड़ा। इसमें 9 पेटी अंग्रेजी शराब की मौजूद थी। गाड़ी में चार लोग बैठे थे। पकड़े गए सभी आरोपी ग्वालियर के हैं।
पिछले एक माह में शराब पकड़े जाने की यह तीसरी घटना है। मुरैना व आस-पास के क्षेत्रों में शराब माफिया सक्रिय हैं। आरोपी नितिन, कल्लू यादव, राजा खान व नरेंद्र कुशवाह बताए जा रहे हैं।
होटल में खपाने ले जा रहे थे शराब
सूत्रों की मानें, तो घटना के पीछे जिन लोगों का हाथ है, वे रसूखदार हैं। आरोपी ग्वालियर स्थित होटल में शराब खपाने ले जा रहे थे। हालांकि सिविल लाइन थाना पुलिस मामले में कुछ नहीं बोल रही है। पुलिस द्वारा पकड़ी गई शराब की कीमत 42 हजार रुपए बताई जा रही है। कार क्रमांक-डीएल-7 सीएन-6865 माल की कीमत पांच लाख रुपए आंकी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn